google/wiki40b huggingface dataset:
Mount Pulag

Mount Pulag er Filippinenes tredje høyeste fjell. Det er Luzons høyeste topp, 2.922 meter over havet. Grensen mellom provinsene Benguet, Ifugao og Nueva Vizcaya møtes på fjellets topp.
På grunn av sin høyse har fjellet et temperert klima med regn større delen av året. Årsmiddelnedbøren er 4.489 mm med august som den våteste måneden med en middelnedbør på 1.135 mm. Snø har ikke falt på toppen de seneste 100 år.
Fjellet har 528 dokumenterte plantearter. Det er det naturlige habitat for det endemiske dvergbambusetn (Yushania niitakayamensis) og khasifuruen (Pinus insularis) som dominerer i Luzons tropiske furuskoger som er på fjellslutningene. Blant dyrelivet finnes 33 fuglearter og flere truede pattedyr som Rusa marianna, Crateromys schadenbergi og den langhårige fruktflaggermusen. Mount Pulag er det eneste sted som har samtlige fire arter av skyrotte. Den har et av det største biologiske mangfoldene i Filippinene, med den 1896 funne og 185 gram store dvergskyrotten, Carpomys melanurus, en uvanlig art (endemisk på Cordillera) og Kochs juveltrost blant utrydningstruede beboere.
Den 20. februar 1987 ble en stor del av fjellet erklært som nasjonalpark. 
Ibaloifolket i Benguet mumifiserer sine døde og bor i grotter i fjell. Kabayan mummy burial caves, en av de fremste severdighetene her, er en av Filippinenes nasjonalskatter.

Vandring i fjellene

Som det høyeste fjell på Luzon attraherer Mount Pulag en mengde fjellklatrere. Høydepunkter ved klatringen er for eksempel fjellskogene og det gressbevokste toppområdet med dets skyhavsfenomen. Det finnws fire større vandreleder til toppen: Ambangeg-, Akiki- og Tawanganledene fra Benguet, og Ambaguioleden fra Nueva Vizcaya. 
Nasjonalparken bebos av flere folkegrupper, som ibaloi, kalanguya, igorot, karao, ifugao og ilokano.

Helikopterkrasj

Den 7. april 2009 styrtet Philippine Air Forces (PAF) fly Bell 412 på 2.100 meters høyde i Kabayan-Pulagpasset mellom Mount Mangingihi og Mount Pulag blant lave skyer og i tett tåke. Pilotene og flere passasjerer døde i havariet.
Nordström & Thulin

Nordström & Thulin AB, tidligere rederi med hovedkontor i Stockholm.
Nordström & Thulin ble grunnlagt i Stockholm i 1850 av skipsmegleren Carl David Nordström (1816–81). Carl Gustav Thulin (1845–1918) ble ansatt i selskapet i 1861 og gikk inn som deleier i 1866. Samme år gikk selskapet til anskaffelse av sitt første fartøy. Noen år senere gikk Nordström ut av firmaet, som da kom i kom familien Thulins eie. I løpet av etterkrigstiden satset Nordström & Thulin på bulk- og malmfrakt i nært samarbeid med Gränges. Selskapet fikk tidlig et stort internasjonalt engasjement med datterselskap i bl.a. USA.
I 1971 solgte familien Thulin selskapet til tre ansatte. På 1980-tallet ekspanderte rederiet kraftig først og fremst innen tanksjøfarten. Nordström & Thulin etablerte seg også som ferjerederi og hadde i perioden 1988–98 konsesjon for trafikk mellom Gotland og det svenske fastlandet. I 1990 startet man i tillegg ferjetrafikk mellom Sverige og Estland via sitt halveide datterselskap Estline. Denne del av Nordström & Thulins virksomhet fikk imidlertid et tragisk endelikt med MF Estonias forlis i 1994. Som en konsekvens av denne katastrofen oppga rederiet all ferjesjøfart, inklusive Gotlandslinjen.
Nordström & Thulin, som i 1986 ble introdusert på børsen, fusjonerte i 1998 med Argonaut AB og dannet N&T Argonaut AB (NTA). Hovedeier er den østerrikske rederen Helmut Sohmen (f. 1939) med World-Wide Shipping Agency. Siden år 2000 da rederiet ble tatt av Stockholmsbörsen har det ikke lenger noen forbindelse til Sverige.
Fylkesvei 3372

Fylkesvei 3372 går mellom Levang og Portør i Kragerø kommune. Veien er 4,5 km lang.
Frem til 2019 hadde veien betegnelsen Fylkesvei 254.
Olavshallen

Historie

Olavshallen AS har ca 300 konserter i året og et årlig besøk på ca. 160 000 publikummere. Olavshallen AS har huset store navn og artister som Anne-Sophie Mutter, Gidon Kremer, Kiri Te Kanawa, Bryn Terfel, John Cleese, Oscar Peterson, Elaine Paige, Bobby McFerrin, Diana Krall, Chick Corea, Jan Garbarek, Jethro Tull, BB King, Cullberg-balletten, Emmylou Harris, Gary Moore, Gitarkameratene, Vamp og mange flere. Olavshallen AS er også arena for store arrangement som NM for janitsjarkorps, Ungdommens Kulturmønstring, Humanistisk seremoni og Olavsfestdagene.

Bygningen

Olavshallen AS består av to saler - Store sal har en setekapasitet på 1212 og Lille sal 350. Scenens grunnmål i Store sal er 20 x 20 meter, 26 stk manuelle motvektstrekk, 4 stk motoriserte lystrekk, 2 stk. motoriserte trekk samt scenehus for orkester som gjør salen spesielt også egnet for akustiske produksjoner. Det er til en hver tid oppgradert lys- og lydutstyr med digital mikser av merket Midas XL8. Det er montert fiberoptisk kabel i OlavsKvartalet i samarbeid med Midgard Medialab, som gjør det mulig å transportere store mengder lyd/bilde til andre. Salen er egnet for store konferanser og presentasjoner.
Lille sal er en black box-scene med hovedvekt på fleksibel bruk og har sceneareal på 15 x 6 meter, med 4 stk scenetrekk. Den teleskopiske tribunen enkelt trekkes inn og salen kan utstyres med flatt gulv og oppbygd scene. Det er også mulighet for kaféoppsett med bord, stoler og bar eller klasserom-oppsett.
Olavshallen AS er en del av Sameiet OlavsKvartalet som for øvrig består av Clarion Collection Hotel Grand Olav, en kjøpesenterdel med ulike butikker, Trondheim kommunale kulturskole, NTNU – Institutt for musikk, Trondheim Symfoniorkester sin administrasjon og parkeringshus i kjelleren.

Økonomisk støtte

Olavshallen AS mottar ingen offentlig støtte til driften av kulturhuset.
Kashmirdalen

Kashmirdalen (engelsk: Kashmir Valley eller Vale of Kashmir, kashmiri: कश्मीर वादी (devanagari), کشمِیر وادی (perso-arabisk)) er en dal mellom Himalayafjellene og Pir Panjal-fjellene. Den er dannet av elven Jhelum, og er ca. 135 km lang og 32 km bred. Dalen ble kalt «paradis på jord» av Jahangir. Kashmir-dalen er i dag hjem til rundt fire millioner mennesker, hvorav 97% er muslimer. I tiden før 1997 var det ca. 95% muslimer, og av disse var 13% sjiamuslimer.
Hele dalen ligger i den indisk-administrerte delen av Kashmir, i delstaten Jammu og Kashmir. Srinagar er den største byen i dalen og også sommerhovedstaden i delstaten. Andre store byer er Anantnag og Baramulla. Dalen har vært sted for væpnet opprør siden 1989 som følge av Kashmir-konflikten. Dalen er knyttet til resten av India gjennom Banihaltunnelen nær Qazigund på hovedveien NH 1A til Jammu, som holdes stengt om vinteren på grunn av mye snø. Blant de populære turiststedene i dalen er Gulmarg, Dal Lake, Pahalgam og  Amarnath-tempelet.
Alvilde Prydz

Biografi

Hun var født nær Fredrikshald, nå Halden i Østfold. Foreldrene var Paul Fredrik Birkenbusch Prydz (1810–1908) en handelsmann og tollinspektør og Andersine Nicoline Lund (1815–1899). Hun vokste opp i en stor ungeflokk på garden Tosterød ved Fredrikshald. Familien flyttet til Christiania, hvor Alvilde fikk sin utdannelse. Da hun var 19 år gammel fikk hun sin første post som guvernante hos en prest i Telemark. Mellom 1866-67 gikk hun på Nissens Pigeskoles Guvernantekurs. Da presten og hans familie flyttet til Hitra i Trøndelag, var hun der og arbeidet mens hun drev selvstudier.
Prydz debuterte med romanen Agn og Agnar i 1880 og i 1884 møtte hun i København forfatterinnen Amalie Skram som oppmuntret henne. Etter utgivelsen av I Moll (1885) fikk hun et statsstipend og reiste i Danmark, Tyskland, Frankrike Sveits, og Italia.
Agn og Agnar har en stil som viser påvirkningen fra Bjørnstjerne Bjørnson. Større selvstendighet viser hun i novellesamlingene I moll (1885) og Underveis (1889), romanene Lykke (1890), Paa Fuglvik (1891), Mennesker (1892), Drøm (1893), Sylvia (1899) og Mens det var sommer (1911). Mennesker og Drøm ble seinere bearbeidet til romanen To mennesker (1918). De inneholder en idealistisk problemdebatt, der kvinnens rett til eget personlig liv i ekteskapet er et viktig motiv.
Romanen Gunvor Thorsdatter til Herø (1896) ble en stor suksess. Populariteten for hennes verk økte og de ble oversatt til blant annet svensk, tysk og engelsk. Den posisjon som hun vant ved dette verket beholdt hun med romanene Det lovede land (1902), Barnene paa Herö gaard (1906), I Ulvedalen (1909) og framfor alt med Torbjørn Vik (1913), skildringen av en ødeleggende lidelseshistorie som også er forfatteren mest personlig og  kunstnerisk sikreste gjennomførte verk. Hun dyrker med forkjærlighet de litterære problemene, ofte med en polemisk brodd og en dose av humor i utformningen.
Prydz skrev også skuespill: Aino (1900) og Paa Granem gaard (1915).

Priser og utmerkelser

I 1896 fikk Alvilde Prydz tildelt 1000 kroner i statlig forfatterstipend. Ved samme tildeling fikk tre andre forfattere stipend: Arne Garborg og Hans E. Kinck fikk 1500 kroner i stipend, mens Peter Egge fikk tildelt 1000 kroner i likhet med Alvilde Prydz.
Pelleport (Paris Metro)

Pelleport er en stasjon på metroen i Paris.
Stasjonen betjener linje 3bis.
Valnesfjord

Stedet

På Strømsnes finnes dagligvarebutikk med post i butikk, frisør, Valnesfjord helse- og sosialsenter, en kiosk med gatekjøkken, kafé og bensinpumpe. Kort vei fra sentrum finnes Valnesfjord skole (1.-10. klasse), Valnesfjord samfunnshus, barnehage, idrettsbane og Valnesfjord kirke. Lenger opp i bygda ligger Kosmo barnehage.
Valnesfjord er mest kjent for Valnesfjord Helsesportsenter. Senteret har spesialisert medisinsk rehabilitering og har 72 plasser og 105 ansatte. Hvert år er ca. 1100 brukere, de fleste fra Nord-Norge, innom senteret.
Valnesfjord skole er planlagt rehabilitert/nybygd i løpet av de nærmeste årene, og samtidig skal det bygges flerbrukshall som erstatning for dagens samfunnshus. Det jobbes også med etablering av Sjunkhatten folkehøgskole øverst i bygda, med fokus på friluftsliv i tilknytning til Sjunkhatten nasjonalpark.

Kultur, idrett og friluftsliv

Det er stor kulturell aktivitet i bygda med mange lag og foreninger, bl.a. korps (Valnesfjord skolekorps og Valnesfjord hornmusikk), Valnesfjord Hobby- og husflidslaug, Valnesfjord spisskammerskor, Valnesfjord skyttarlag og KFUK/KFUM Speideren. Hvert år arrangeres Kulturdagan i Valnesfjord som et samarbeid mellom foreningene, med et vidt spenn av aktiviteter som konserter, forestillinger, kurs i bl.a. dans og sang, og diverse utstillinger. 
Valnesfjord Idrettslag med ca. 450 medlemmer har tilbud innen blant annet fotball, langrenn, håndball, orientering og innebandy.
I Valnesfjord er det mye flott natur og gode forhold for friluftsliv. Øverst i bygda kjøres det vinterstid flere mil med skiløyper, og dette er et populært utfartssted for folk fra Bodø og Fauske. Bygda utgjør et geologisk skille mellom de alpine fjellene som dominerer Bodøhalvøya og de slakere innlandsfjellene, noe som gir stor variasjon og gode forhold for alt fra tindebestigning til kajakkpadling og fiske i både fjellvann og sjø. Bygda er også en fin innfallsport til Sjunkhatten nasjonalpark, som omkranser bygda i nord og vest.

Kjente personer

Tidligere forsvarsminister og stortingspresident Jørgen Kosmo har røtter fra bygda og kombinertløperen Simon Slåttvik, som har OL-gull fra Oslo i 1952, er oppvokst i bygda.
Jazzmusikerne Atle Nymo og Frode Nymo hadde sin oppvekst her, og Kriss Stemland, Multiinstrumentalist basert i Trondheim, har også sitt opphav her. Det samme gjelder illustratøren Gry Moursund.
Xunyang (Jiujiang)

Xunyang (kinesisk: 浔阳区; pinyin: Xúnyáng Qū) er et bydistrikt i byprefekturet Jiujiang i provinsen Jiangxi i Folkerepublikken Kina. Det har et areal på 50 km² og teller 351 000 innbyggere.
NHL Entry Draft 1995

Runde 4

79. Alyn McCauley, C, NJ
80. Dave Duerden, LW, FLA
81. Tomi Kallio, LW, COL
82. Chris Van Dyk, CHI
83. Mike Minard, G, EDM
84. Justin Kurtz, D, WIN
85. Ian MacNeil, C, HAR
86. Jonathan Delisle, RW, MON
87. Sami Kapanen, LW, HAR
88. Daniel Tjarnqvist, D, FLA
89. Kevin Bolibruck, D, OTT
90. Vesa Toskala, G, SJS
91. Marc Savard, C, NYR
92. Lloyd Shaw, D, VAN
93. Sebastien Charpentier, G, WAS
94. Matt Davidson, RW, BUF
95. Joel Theriault, D, WAS
96. Henrik Rehnberg, D, NJ
97. Pavel Kriz, CHI
98. Jan Labraaten, RW, CAL
99. Cameron Mann, RW, BOS
100. Radovan Somik, LW, PHI
101. Michal Handzus, C, STL
102. Oleg Belov, RW, PIT
103. Kevin Boyd, LW, OTT
104. Anatoly Ustyugov, F, DET

Runde 5

105. Benoit Gratton, C, WAS
106. Vladimir Orszagh, RW, NYI
107. Igor Nikulin, RW, ANA
108. Konstantin Golokhvastov, F, TB
109. Jan Snopek, D, ANA
110. Alexei Vasiliev, D, NYR
111. Marian Menhart, D, BUF
112. Niklas Anger, RW, MON
113. Hugh Hamilton, D, HAR
114. Francois Cloutier, FLA
115. Wade Strand, DAL
116. Miikka Kiprusoff, G, SJS
117. Dale Purinton, D, NYR
118. Jason Morgan, C, LA
119. Kevin Popp, D, BUF
120. Todd Norman, LW, VAN
121. Brian Elder, G, WIN
122. Chris Mason, G, NJ
123. Daniel Bienvenue, LW, BUF
124. Joel Cort, D, WAS
125. Chad Wilchynski, D, DET
126. Dave Arsenault, G, DET
127. Jeffrey Ambrosio, LW, STL
128. Jan Hrdina, C, PIT
129. Brent Johnson, G, COL
130. Michal Bros, F, SJS

Runde 6

131. David Hruska, F, OTT
132. Dmitri Tertyshny, D, PHI
133. Peter Leboutillier, RW, ANA
134. Mark Goodman, C, TB
135. Jamie Sokolsky, D, PHI
136. Sylvain Daigle, G, WIN
137. Igor Melyakov, F, LA
138. Boyd Olson, C, MON
139. Doug Bonner, G, TOR
140. Timo Hakanen, SJS
141. Dominic Marleau, DAL
142. Jaroslav Kudrna, LW, SJS
143. Peter Slamiar, NYR
144. Brent Sopel, D, VAN
145. Yannick Tremblay, D, TOR
146. Marc Magliarditi, G, CHI
147. Frederick Jobin, LW, WAS
148. Adam Long, LW, NJ
149. Marty Wilford, D, CHI
150. Clarke Wilm, C, CAL
151. Evgeny Shaldybin, D, BOS
152. Martin Spanhel, LW, PHI
153. Denis Hamel, LW, STL
154. Alexei Kolkunov, C, PIT
155. John Cirjak, C, COL
156. Tyler Perry, C, DET

Runde 7

157. Benoit Larose, LA
158. Andrew Taylor, LW, NYI
159. Mike LaPlante, D, ANA
160. Cory Murphy, D, TB
161. Martin Cerven, C, EDM
162. Paul Traynor, D, WIN
163. Juha Vuorivirta, F, LA
164. Stephane Robidas, D, MON
165. Byron Ritchie, C, HAR
166. Peter Worrell, LW, FLA
167. Brad Mehalko, RW, SJS
168. Robert Jindrich, D, SJS
169. Jeff Heil, G, NYR
170. Stu Boedker, C, VAN
171. Marek Melenovsky, C, TOR
172. Brian Scott, F, BUF
173. Jeff Dewar, RW, DAL
174. Richard Rochefort, C, NJ
175. Steve Tardif, C, CHI
176. Ryan Gillis, D, CAL
177. P. J. Axelsson, LW, BOS
178. Martin Streit, F, PHI
179. Jean-Luc Grand-Pierre, D, STL
180. Derrick Pyke, PIT
181. Dan Smith, D, COL
182. Per Eklund, RW, DET

Runde 8

184. Ray Schultz, D, OTT
185. Alex Trudeau, G, ANA
188. Jaroslav Obust, RW, WIN
192. Filip Kuba, D, FLA
194. Ryan Kraft, C, SJS
201. Casey Hankinson, RW, CHI
205. Derek Bekar, RW, STL
Universitetet i Basra

Universitetet i Basra (arabisk: جامعة البصرة, Jaama'a Basrah) er et av de største og eldste universiteter i Irak. Universitetet ligger i Basra og ble etablert der i 1964. Universitetet har 14 fakulteter fordelt på tre campuser, og tallet på studenter er nesten 100.000.
Vann og brød

Vann og brød var tidligere en form for skjerpet fengselsstraff. Denne formen for fengselsstraff ble avskaffet i Norge i 1958. 
Idømt fengselsstraff kunne tidligere omgjøres til skjerpet fengsel på vann og brød dog maksimalt inntil 20 dager. En dags fengsel på vann og brød svarte til tre dager med alminnelig fengselskost. Mao. én som var idømt 60 dagers fengsel kunne slippe med 20 dager på vann og brød.
Sverige avskaffet vann og brød som straff i 1884.
Finland avskaffet vann og brød som straff i 1889, men gjeninnsatte straffen i praksis under navnet «skjerpet fengsel» 1930, som ble avskaffet i 1946.
Bonaparte (konjakk)

Bonaparte er et konjakkmerke.
Merket eies av Arcus, og tappes på flaske her. Cognacen importeres fra det «norske» konjakkhuset Tiffon (familien Braastad), og lagres videre på store eikeliggere i Norge før den tappes på flaske.
Cerro de Pastoreo

Transport

Ruta 31 Coronel Gorgonio Aguiar forbinder Cerro de Pastoreo med Salto, Colonia Itapebí, Biassini og Fernández i Salto-departementet.
Per Sivle Forlag

Per Sivle Forlag AS, også kalt Sivle forlag, var et norsk bokforlag i drift på siste halvdel av 1970-tallet.
Forlaget ble startet av AKP(m-l) midt på 1970-tallet, i en tid da partiets forlag Oktober drev med profilerte, politiske utgivelser. Oktober prioriterte marxistiske klassikere og ren «partilitteratur» som programmer, studiesirkler etc. Tanken var at Sivle-forlaget skulle utgi litteratur som hadde mindre partipreg, med en bredere skjønnlitterær profil.
Forfattere som utga bøker i på Sivle i denne tiden var blant andre Toril Brekke, Olav Nordrå, Asbjørn Elden, Mari Osmundsen og Hans Rotmo. I 1975 ga Sivle ut Rotmos «Vømmøl skuggsjå», en bok som beskriver forfatterens fiktive Vømmøl-univers. I ettertid har boka blitt et samlerobjekt. Forlaget utga også barne- og ungdomsbøker, av forfattere som Wenche Blomberg og Sverre Asmervik.
Sivle forlag ble avviklet i 1979-80, da ml-bevegelsen var i krise, og samtlige av AKPs bedrifter ble rammet av nedskjæringer.
Underholdning

Underholdning er ei handling eller en opptreden som har som hovedmål å fange oppmerksomhet og more de som ser på eller er med. Ulike typer framføringer, spill, leker, fester og reiser er eksempler på underholdning.

Aktører

Det man først tenker på som underholdning er gjerne utøvende kunst som er delt inn i aktive utøvere og passivt publikum. Utøvere er spesielle; enten er de velkjente eller de er svært dyktige. Mange av dem har underholdning som levebrød, for eksempel tryllekunstnere, geishaer, dilettanter eller musikere. 
Andre typer underholdning blir skapt av aktørene selv. Dette gjelder blant annet deltakende dans og idrett, selskapsleker og rollespill.
Skillet mellom de som underholder og de som blir underholdt er ikke absolutte, noe en bl.a. ser i formene utøverforma barneteater eller ringinnprogram på radio.

Steder

Underholdning kan finne sted på gata (for eksempel gatemusikanter) eller hjemme, men det finnes òg mange steder som er viet til underholdning: Bygg som konserthus og kinosaler og parker med vakker natur, dyr eller mange underholdende aktiviteter.
Visse medier er særlig egnet og blir mye brukt til å underholde. I dag er fjernsynet det viktigste av disse mediene, mens radioen var størst i tidligere tider. Spill og andre aktiviteter på datamaskiner er også blitt populære former for tidtrøyte.

Tid for underholdning

I Norge i dag er det vanlig å sette av tid til å slappe av og nyte underholdning, gjerne hver dag. I andre samfunn har en gjerne hyppige festdager og festivaler som kan gjere hverdagen mer fargerik. Rester av de mange gamle norske merkedagene finner vi på primstaven og i blant annet julefeiringa. Tidsrom som er særlig viet underholdning er feiringene av blant andre karneval og festivaler.
Vannpolo under Panamerikanske leker 1991

Vannpolo under Panamerikanske leker 1991. Vannpolo var en av flere sporter i de ellevte Panamerikanske leker som ble arrangert i Havanna på Cuba i perioden 2. til 18. august 1991. Det var ellevte gangen som vannpolo var med i de panamerikanske leker. Det var kun en turnering for menn.
Grunnkretser i Hurum kommune

Grunnkretser i Hurum kommune er delområder og grunnkretser som seksjonerer Hurum kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Den prøyssiske landdagen (bygning)

Den prøyssiske landdagen (tysk:Preußischer Landtag) er siden 1993 navnet på bygningen som idag brukes av Berlins parlament. Bygningen ligger på hjørnet av Leipziger Strasse og Niederkirchnerstrasse.
Bygningen er oppført mellom 1892 og 1898 av arkitekten Friedrich Schulze i italiensk høyrenessansestil.

1899 til 1918

I perioden 1899 til 1918 var bygningen sete for Preußisches Abgeordnetenhaus, parlamentets andrekammer.

1918 til 1933

Under Weimarrepublikken fikk kamrene i parlamentet nye navn. Det første het Preussischer Landtag og det andre Preussischer Staatsrat. Da det bare var landdagen som hadde lokaler i bygningen, fikk bygningen navn etter dette: Den prøyssiske landdagen.

1933 til 1993

Fra 1933 til 1993 ble bygningen tatt i bruk til flere formål. Under nasjonalsosialismen ble den brukt til Volksgerichtshof og i DDR-tiden til DDRs ministerråd og dessuten Stasi.

Fra 1990

Berlins parlament holdt etter Murens fall til i Rathaus Schöneberg. Parlamentet flyttet inn i sine nåværende lokaler i 1993. Fra dette tidspunkt er den gamle navnetradisjon på bygningen gjenopptatt. Bygningen kalles Preussischer Landtag, på norsk Den prøyssiske landdagen.
May Morris

Liv og virke

Som ung pike satt May Morris ofte modell for flere av pre-rafaelittene, blant annet Dante Gabriel Rossetti og faren William Morris.
May Morris var en innflytelsesrik broderer og formgiver, skjønt hennes bidrag blir ofte overskygget av hennes fars, en ruvende skikkelse innenfor den engelsk kunsthåndverkstradisjonen «Arts and Crafts». May lærte brodering fra sin mor og sin tante Bessie Burden som begge var blitt opplært av William Morris. Morris har fått æren for gjenopplivingen av friformbrodering i en stil som kan bli karakterisert som kunstbrodering. Kunstbrodering framhevet frihåndssying og delikat nyansering i silketråd, og ble ment for å oppmuntre til at broderen kunne uttrykke seg kunstnerisk, og da i skarp kontrast til såkalt Berlin-ullarbeid i skarpe farger og «male-ved-nummer»-estetikken som hadde dominert det mest av hjemmebrodering på midten av 1800-tallet.
Hennes søster Jane Morris fulgte samme spor som May, men det var May som i 1885 tok over ledelsen av firmaet Morris & Co.s broderiavdeling da hun fortsatt var i begynnelsen av 20-årene. Grunnen var at Jenny led av en seriøs form for epilepsi som i tider gjorde henne til invalid, og tvang henne til å tilbringe tid på institusjoner. Faren William var spesielt svak for Jenny og mange av hans mest vare og kjærlige brev var skrevet til henne.
May Morris var også en aktivist for sosialismen sammen med sin far på 1880- og 1890-tallet. Ved århundreskiftet var hun lærer i brodering ved Central School of Arts & Crafts i London (i dag Royal School of Needlework) og ved Birminghams Municipal School of Art. Hun ble en ledende skikkelse innenfor den hovedsakelig mannsdominerte Arts and Crafts-bevegelsen. 
The Collected Works of William Morris, som besto av 24 bind, var redigert av henne og utgiveren, og hvor hun hadde skrevet introduksjonen. Verket kom ut i årene 1910–1915 og inneholdt mange forklarende detaljer fra Morris’ karriere og om hans familieliv. Hun fikk også bygget to hus som ble bygget i den stil som hennes far hadde rendyrket. Disse står fortsatt i landsbyen Kelmscott i Cotswolds i England.
7 × 33 mm Sako

Ytelse

Hastigheten er ganske høy for den vesle hylsa, dvs. 725 m/s med en kule på 5,1 g (78 grain). Det gir en forholdsvis flat kulebane. Anslagsenergien er for lav til at patronen kan brukes på rådyr i dag, men med hjemmeladninger vil det være mulig å oppnå høy nok hastighet. Sako tilbyr ammunisjon med både helmantel og blyspiss med samme kulevekter og ytelse.
Emily Brontë

Bakgrunn

Hun var det femte av seks barn av den anglikanske presten Patrick Brontë (1777–1861). To av søstrene døde som barn i en tyfusepidemi, mens fire av søsknene vokste opp, og bemerkelsesverdig nok ble de tre Brontë-søstrene alle kjente forfattere: Charlotte (1816–55) er den eldste og Anne (1820–49) den yngste. Broren Branwell (1817–48) er kjent som maler.

Lærerinne

Hun arbeidet ett år som lærer i Halifax 1838-39, og var senere hjemmeværende datter og farens husholder. Hun oppholdt seg et snaut år i Brüssel sammen med søsteren Charlotte.

Forfatterinne

De tre søstrene debuterte sammen som forfattere i 1846 med diktsamlingen Poems by Currer, Ellis, and Acton Bell, det vil si under mannlige psevdonym. Emily var «Ellis Bell». Charlotte ble den første av de tre til å utgi en egen bok, Jane Eyre,  oktober 1847.
Stormfulle høyder utkom i desember 1847, samtidig med søsteren Annes bok Agnes Grey. Boken ble først utgitt under samme psevdonym som diktene, Ellis Bell. Da søsteren Charlotte utga ny utgave av boken i 1850, etter Emilys død, var forfatterens navn korrekt angitt i boken. Romanen ble først antatt å være skrevet av Charlotte Brontë, og den nye utgaven var ment å avkrefte dette. Hun fortsatte likevel å gjøre forandringer i senere utgaver av boken, endringer som bare nylig har blitt fjernet slik at boken er tilbakeført til Emilys versjon.
Emily Brontë døde av tuberkulose i 1848.